《横参楼和老杜韵》
宋代·薛师石

僻懒便幽处，江湖称隐心。
地偏欣改观，楼豁喜初临。
暖日低轻帽，良朋接短襟。
潮耸全有韵，帆影半回阴。
以麓添重色，鲈风出浅林。
屿头烟瘴远，沙觜浪痕深。
寂静云归壑，瓓珊月近参。
人家已鼻睡，渔父尚讴吟。
造化由来久，周回忽见今。
爱他斜日照，颠倒数山沈。

作者简介：（1178—1228）温州永嘉人，字景石，号瓜庐。薛弼曾孙。隐居不仕，筑室会昌湖上。工小楷，篆籀斯隶，深造其极。尤工诗。有《瓜庐集》。